“ตู่” ยันไม่มีแนวคิดเสนอ “นิรโทษกรรมทางการเมือง” ชี้ข่าวไม่มีมูล!
โฆษกรัฐบาล เผย “พล.อ.ประยุทธ์” ยืนยันไม่มีแนวคิดเสนอ “นิรโทษกรรมทางการเมือง” ชี้กระแสข่าวไม่มีมูลความจริง!
โฆษกรัฐบาล เผย “พล.อ.ประยุทธ์” ยืนยันไม่มีแนวคิดเสนอ “นิรโทษกรรมทางการเมือง” ชี้กระแสข่าวไม่มีมูลความจริง!
17 มิ.ย. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยืนยันไม่มีแนวคิดที่จะเสนอนิรโทษกรรมให้กับคดีที่มีแรงจูงใจทางการเมือง โดยกระแสข่าวดังกล่าวที่ออกมาไม่มีมูลความจริงใดๆ และไม่ทราบเจตนาของผู้ปล่อยข่าวว่ามีความประสงค์ใด
ทั้งนี้ ยืนยันว่ารัฐบาลมุ่งหน้าแก้ปัญหาสถานการณ์โควิด-19 และการดูแลช่วยเหลือประชาชนทุกภาคส่วน พร้อมขับเคลื่อนประเทศไปข้างหน้า ท่ามกลางสถานการณ์โลกที่แปรเปลี่ยนไปจากวิกฤตโควิด-19
ส่วนกรณีดังกล่าวเป็นหน้าที่และความรับผิดชอบของกระทรวงยุติธรรมที่จะดูแลการดำเนินการเกี่ยวกระบวนการยุติธรรม  รวมทั้งการขอพระราชทานอภัยโทษในกรณีต่างๆ ซึ่งกรมราชทัณฑ์มีหลักเกณฑ์ที่กำหนดอยู่แล้ว โดยที่รัฐบาลไม่สามารถไปก้าวก่ายหรือเสนอแนวทางใดๆ ได้